Vyhodnotenie pripomienkového konania  

(Správa o činnosti obecných polícií v Slovenskej republike za rok 2005) 
Spôsob pripomienkového konania:        bežný postup - 10 pracovných dní

Zoznam oslovených subjektov:
podpredseda vlády pre európsku integráciu, ľudské práva a menšiny, Ministerstvo dopravy, pôšt a telekomunikácií SR, Ministerstvo financií SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo školstva SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo zdravotníctva SR, Ministerstvo životného prostredia SR, Úrad vlády SR, Generálna prokuratúra SR, ZMOS, VÚC Bratislava, VÚC Trnava, VÚC Nitra, VÚC Trenčín, VÚC Žilina, VÚC Banská Bystrica, VÚC Prešov, VÚC Košice.
Počet oslovených subjektov:

25

Zaslali do stanoveného termínu:
18
Zaslali po termíne:


0
Vôbec nezaslali:
podpredseda vlády pre európsku integráciu, ľudské práva a menšiny, Ministerstvo hospodárstva SR, VÚC Trenčín, VÚC Žilina, VÚC Banská Bystrica, VÚC Prešov, VÚC Košice.
Subjekty, ktoré nemali pripomienky:
Ministerstvo kultúry SR, Ministerstvo pôdohospodárstva SR, Ministerstvo zahraničných vecí SR, Ministerstvo obrany SR, Ministerstvo životného prostredia SR, Ministerstvo zdravotníctva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo školstva SR, Ministerstvo práce, sociálnych vecí a rodiny SR, Ministerstvo spravodlivosti SR, Generálna prokuratúra SR, VÚC Nitra, VÚC Trnava, VÚC Bratislava.

Počet vznesených pripomienok:





20
Počet akceptovaných:






3
Počet neakceptovaných:





17
z toho zásadných neakceptovaných:




0
Rozporové konanie (s kým, kedy, na akej úrovni, s akým výsledkom):
0

Počet odstránených pripomienok:




0
Počet neodstránených pripomienok:




0

1. „Úvod“ neoznačovať ako stať č. 1 ale ponechať bez označenia. Ako stať č. 1 označiť obsah bodov 1.1. a 1.2.. 
2. Body 2.1. a 2.2. dať na záver celej stati 2.
3. V závere materiálu sa nevenovať obci Svodín, skôr vykonať zhrnutie pozitív a negatív v činnosti obecných polícií, ich prínos v činnosti pri zabezpečovaní úloh verejného poriadku, klady a nedostatky v spolupráci s PZ a naznačiť východiská pre lepšiu spoluprácu a odporúčania pre zlepšenie činnosti obecných polícií v oblasti preventívnej i represívnej v budúcom období.

	zapracované v texte

Správa je od bodu 2. „Činnosť obecných polícií za rok 2005“ štruktúrovaná tak, aby jednotlivé časti boli usporiadané v poradí, v akom sú uvedené vo vyhláške MV SR č. 532/2003.
Skutočnosti dotýkajúce sa obce Svodín nemožno zovšeobecniť, pretože sa dotýkali iba predmetnej obce. Pozitíva, negatíva a prínos jednotlivých obecných polícií nie je možné zovšeobecniť, nakoľko každá obec sa vyznačuje odlišnou bez-pečnostnou situáciou a každá obec si priority pôsobenia obecnej polí-cie stanovuje samostat-ne. 

	Združenie miest a obcí Slovenska na základe podkladov od Združenie náčelníkov obecných a mestských polícií Slovenska
	1. Hodnotenie výsledkov jednotlivých druhov priestupkov je tendenčné a nesprávne. Komentár bez súvislostí hodnotí percentuálny pokles (ktorý zvýrazní) alebo stúpajúci trend (ktorý zhodnotí tiež negatívne) so súčasným neopodstatneným kritickým hodno-tením. Každý výsledok je potrebné zhodnotiť a posúdiť aj s príčinami jeho vzniku a vplyvmi, ktoré naň pôsobia.

2. U dopravných priestupkov je potre-bné povedať, že tvoria cca polovicu (50,6%) z celkového počtu regis-trovaných priestupkov, čo odzrkadľuje problematiku na komunikáciách a verej-ných priestranstvách na území obce. Obecné polície si túto úlohu plnia v zmysle zákona č. 564/1991 Zb. o obecnej polícii už od roku 1991. Počas celého tohto obdobia čelili obrovskému nárastu automobilov a problémov, ktoré tento nárast prinášal, hlavne v našich mestách. Je to časť priestupkov, ktoré Policajný zbor nerieši a neriešil počas celého tohto obdobia. Mestá samotné riešili svoj dopravný systém, pešie zóny, organizáciu parkovísk, život na sídlis-kách atď. Riešenie dopravných priestupkov je časť práce obecných polícií, ktorá by na miestnych ko-munikáciách ostala neriešená a prie-stupky nepovšimnuté. Finančné pros-triedky vybraté na pokutách za tento druh priestupkov (a smerovaní príjmov z nich rozhodol zákonodarca) sú iba malým, nepatrným zlomkom toho, čo obce v oblasti dopravy a komunikácií na svojom  teritóriu investovali. Oblasť dopravy – jej rizikovosť a neúnosnosť situácie súvisiacej s automobilizmom, bola celoeurópsky postavená na čelné miesto pre riešenie políciou, o čom svedčia akcie „Jastrab“, pri ktorých aktívne vypomáhali aj mestské a obecné polície. Rozvíjajúci sa turistický ruch (tak žiadúci) problémy v tomto smere znásobuje. A to prirodzene v prvom rade v mestách. 

3. Paradoxom je, že napriek tlaku o spoluprácu osôb, po ktorých je vyhlásené pátranie, pátraní po ukradnutých vozidlách, veciach z nich a pod., zo strany Policajného zboru, čo je pochopiteľné, majú obecné polície len obmedzenú právo - moc zastavovať vozidlá, nemajú právo kontrolovať doklady od vozidiel, ba ani len či osoba, ktorá vozidlo vedie (včítane mladistvých na motorkách) vlastní vôbec vodičský preukaz. Situácie, ktoré tým vznikajú a s nimi reakcie občanov k obecnej polícii sú prirodzene veľmi zlé.

4. V ďalších cca 50-tich percentách činnosti sa venovali obecné polície ostatným druhom priestupkov a zabezpečovaniu dodržiavania vše-obecne záväzných nariadení, ktoré upravujú podmienky života v priamej náväznosti na (v prevažnej miere) zákon o priestupkoch a ďalšie legislatívne normy (o životnom prostredí, odpadoch, ochrane zvierat, zdravotníctve, stav-bách a pod.). Ako sám spracovateľ materiálu uvádza, v tejto časti (VZN) činnosti obecných polícií sa nachádza 31,6% z celkového počtu priestupkov a počet priestupkov zistených vlastnou činnosťou príslušníkov obecných polícií tvoril 1/3 zo všetkých zistených priestupkov. Keď uvážime, že ide o veľmi ťažko preukázateľnú časť priestupkov a vykonáva sa popri (prvoradej hliadkovej službe v uliciach) množstve inej činnosti, pokladáme tento výsledok za veľmi dobrý. Dovoľujeme si tu podotknúť, že obecné polície boli vytvorené na základe zákona o obecnom zriadení, ktorým bola uložená zodpovednosť za zabezpečovanie verejného poriadku, z vlastných finan-čných zdrojov, na úkor iných vecí, ktoré by  za tieto peniaze mohli byť v obci realizované. Ako uvádza spracovateľ v Správe citujeme -  „konkrétne úlohy a zameranie jednotlivých obecných polícií určujú samotné obce prostredníctvom starostov obcí. Z toho vyplýva, že zostáva na posúdení zainteresovaných osôb, akým spôsobom budú obce participovať na obecných veciach verejného poriadku, do ktorého patrí nielen oblasť dopravných priestupkov, ale celá šírka priestupkov a iných protispoločenských konaní.“ – koniec citátu. Obecné zastupiteľstvá a starostovia teda v usmerňovaní „svojej“ polície reagujú na podnety a požiadavky občanov, konkrétnu situáciu v danej obci.
V druhej časti – t.j. 2.6. – Ďalšia činnosť obecných polícií

5. Spracovateľ len z časti načrtol množstvo úloh, ktoré obecné polície na svojom území riešia. Nemožno mu to však zazlievať, pretože v predložených správach sa nenachádza a nie je možné uvádzať celú škálu činnosti, ktorú obecní policajti vykonávajú. 

6. Je možné však uviesť skutočnosť, že vo viacerých obciach sú obecní policajti, v rozpore so zákonom, začlenení pod prednostu obecného úradu. Prirodzene títo ľudia nemajú žiadúcu odbornú spôsobilosť a iba minimálne znalosti z policajnej práce a toho čo z nej vyplýva. Aké postavenie a úroveň potom môže mať takáto obecná polícia, si môžete domyslieť. 

7. Činnosť obecnej polície je a musí byť úzko spätá s činnosťou odborných útvarov obecných (mestských) úradov. S prenosom ďalších právomocí na obce sa činnosť obecných polícií ako výkonného orgánu obce (k tomu boli určené a vytvorené) rozširuje a narastá. Bolo by žiadúce, aby legislatíva, zákon o obecnej polícii na túto skutočnosť reagoval. V susedných štátoch (Česká republika, Poľsko) sa táto situácia rieši presunom kompletných právomocí týkajúcich sa zabezpečovania verejného poriadku na obecné polície. V každom prípade novelu zákona č. 564/1991 Zb. o obecnej polícií je nevyhnutné pripravovať v úzkej súčinnosti so Združením miest a obcí  Slovenska a Úniou miest  Slovenska, ktorých právomoci a rozhodnutia obecné polície zabezpečujú. 
8. K odbornosti príslušníkov obecných polícií je potrebné uviesť, že obsahovo nespĺňa potreby obcí. V odbornej spô-sobilosti je z počtu 420 hodín vyčlenených pre všeobecné záväzné nariadenia a život v obci len 8 hodín. Nehovoriac o nejednotnej adminis-tratíve, programovému vybaveniu obec-ných polícií atď. 
9. Nedotiahnutá je tiež časť ochrany údajov. Počítačové spracovanie je napojené na mestské úrady, kde nie je možné zaručiť, že nedôjde k úniku informácií. Nie je tiež jasné akým spôsobom majú obecné polície pristupovať k poskytovaniu informácií (Ako polícia alebo ako orgán samosprávy?). Ochrana údajov vo vzťahu ku kamerovým monitorovacím systémom a ďalšiemu technickému zabezpečeniu, je v zahraničí riešená podstatne prísnejšie. 
10. K nahradeniu nedostatku doškoľo-vania príslušníkov obecných polícií z titulu masívneho prísunu a novelizácie zákonov a  tiež v súvislosti s preberaním eurozákonov sa v Liptovskom Mikuláši vytvorila nezisková organizácia Centrum vzdelávania – Liptov. Cieľom tejto organizácie je poskytovať vzdelávací servis pre príslušníkov obecných polícií, včítane záležitostí prevencie proti kriminalite a medzinárodnej spolupráce obecných polícií. Súčasťou programu uvedeného centra je aj organizovanie seminárov a školení v súvislosti s krízovým riadením, kde má v civilnej ochrane obyvateľstva a integrovanom zá-chrannom systéme obecná polícia obrovský význam pri prvotných zásahoch a kritických situáciách. Túto časť je tiež potrebné v správe uviesť.
11. V správe sa tiež uvádza pôsobenie obecných polícií na území inej obce. Toto sa vykonáva na základe §  20 zákona č. 369/1990Zb. o obecnom zriadení.

Ministerstvo vnútra v súvislosti s pripo-mienkovaním novely zákona č. 564/1991 Zb. o obecnej polícii to komentuje v § 3a ods.1 nasledovne: „Obecná polícia môže na základe zmluvy vykonávať úlohy podľa tohto zákona i na území inej obce alebo obcí, ktoré sú zmluvnými stranami takejto zmluvy.“
V ustanovení § 3a sa navrhuje, aby obecná polícia mohla vykonávať úlohy na základe zmluvy na území inej obce, či obcí, ktoré sú zmluvnými stranami takejto zmluvy. Zákon č. 369/1990 Zb. o obecnom zriadení v znení neskorších predpisov v § 20 ods. 1  túto možnosť pripúšťa, pretože ustanovenie § 20 ods. 1 hovorí o spolupráci obcí na základe zmluvy uzavretej na účel uskutočnenia konkrétnej úlohy alebo činnosti. Usta-novenie odseku 2 návrhu hovorí o náležitostiach zmluvy.“
12. Samostatnou činnosťou je oblasť prevencie. Po zrušení okresných úradov a s tým aj komisií pre prevenciu kriminality, ktoré pri nich pracovali, prevzali okresné mestá plnú zodpovednosť na seba a sú nosným orgánom pri jej zabezpečovaní. Tí, ktorí túto úlohu plnia sú v drvivej väčšine práve obecné (mestské) polície. Obce prevzali predškolské zariadenia, základné školy, aktívne pracujú so stredným a vysokým školstvom, občanmi, pod obce prešla časť zdravotných zariadení, sociálne zariadenia, domy a kluby dôchodcov.  So všetkými obec pracuje v oblasti prevencie proti kriminalite a zapája do tejto činnosti aj ostatné štátne i neštátne organizácie na svojom území v okrese. Príkladom je vznik Komisie pre prevenciu kriminality a inej protispolo-čenskej činnosti v meste Liptovský Mikuláš v januári 2005, ktorá vznikla na podnet mestskej polície, ako dobro-voľný orgán zástupcov inštitúcií a osôb zaoberajúcich sa danou problematikou  v okrese Liptovský Mikuláš. Členmi  novo vzniknutej komisie sa stali zástupcovia štrnástich inštitúcií, ktoré majú vo svojej činnosti mimo iného  aj prevenciu proti kriminalite a inej protispoločenskej činnosti. Predsedom komisie bol zvolený Ing. Ľubomír Marjovič, náčelník Mestskej polície v Liptovskom Mikuláši. Predmetom pracovných porád a obsahom činnosti komisie bola výmena informácií a návrhov  na spoločnú realizáciu konkrétnych  preventívnych podujatí zameraných najmä pre deti a mládež. Členovia komisie sa  dohodli na spoločných krokoch, z ktorých už niektoré zrealizovali a ďalšie budú v priebehu nasledujúceho obdobia realizovať. 
13. Na záver je potrebné  ešte uviesť, že v správe sa nachádza zmienka  o sociálnom, zdravotnom a dôchod-.kovom zabezpečení príslušníkov obecných polícií.
Obecné polície dostali do vienka (bez možnosti preradenia, či služobného postupu) tú najhoršiu časť policajnej práce. Sú v dennodennom kontakte  s priestupcami,  v maximálnom psy-chickom aj fyzickom nasadení, šliapu chodníky a ulice  našich obcí a miest. V tomto roku majú za sebou príslušníci obecných a mestských polícií pätnásť rokov činnosti, od vzniku v roku 1991. Majú už dnes obrovské skúsenosti z dennodennej práce, sú maximálne znalí teritória a prostredia, v ktorom pracujú. Po 15-tich rokoch sú mnohí z nich už značne psychicky aj fyzicky opotrebovaní. Mráz, dážď, výpary automobilov, prach ulíc a dennodenný stres ich postupne likvidujú. Bolo by správne, aby boli zaradení medzi ostatné ozbrojené zložky, aby platilo pre nich  rovnaké sociálne, zdravotné a dôchod-kové zabezpečenie ako pre Policajný zbor, Justičnú stráž, Vojenskú políciu, Železničnú políciu atď. 

	MV SR nedisponuje údajmi a informáciami, na základe ktorých by bolo možné analyzovať príčiny vzniku a vplyvy, ktoré ovplyvnili vývoj priestupkov riešených obecnými políciami.

Ide o  nesprávne konštatovanie. MV SR problematike priestupkov proti bezpečnosti a ply-nulosti cestnej premávky venuje zvýšenú pozor-nosť, o čom svedčí narastajúci počet doprav-no - bezpečnostných ak-cií na tomto úseku za uplynulý kalendárny rok. Do uvedených dopravno – bezpečnostných akcií Policajný zbor nasadil max. počet síl a pros-triedkov zo všetkých služieb Policajného zbo-ru.  
V §§ 8 ods. 1 a 24 ods. 4 zákona o obecnej polície je predmetná oblasť upravená v dostatočnej miere. Predmetná pri-pomienka môže byť uplatnená v rámci roko-vania v prípade nove-lizácie zákona o obecnej polícii.

V uvedenom texte nejde o pripomienku podľa čl. 10 ods. 5 Smernice na prípravu a predkladanie materiálov na rokovanie vlády Slovenskej republiky, ale o konštatovanie činnosti obecných polícií na úseku riešenia pries-tupkov porušenia VZN a určovania priorít úloh obecnej polície jedno-tlivými obcami pri zabezpečovaní verejného poriadku v obci.
Ako je uvedené na záver, pripomienky v správach od jednotlivých obcí nebola uvedená celá šírka aktivít obecných polícií, t. j. tieto nie sú uvedené v správe.

V správach, ktoré ob-držalo MV SR od jednotlivých obcí, neboli predmetné skutočnosti uvedené. Navyše z dôvo-du, že MV SR nemá oprávnenie na kontrolu činnosti obecnej polície, tieto skutočnosti po svo-jej línii nemôže zisťovať. 

Uvedená pripomienka má povahu návrhu legisla-tívnej zmeny zákona o obecnej polícii, ktorá môže byť predmetom ďalšieho rokovania v prí-pade novelizácie zákona o obecnej polícii.

MV SR sa v správe nezaoberá obsahom platného „Vzdelávacieho programu odbornej pr-ípravy príslušníkov obec-nej polície“. 

Ochrana osobných údajov je upravená v zákone č. 428/2002 Z. z. o ochrane osobných údajov v znení neskor-ších predpisov a proble-matika poskytovania informácií je upravená v zákone č. 211/2000 o slobodnom prístupe k informáciám a o zmene a doplnení niektorých zákonov  v znení neskorších predpisov. 

Predkladaná správa sa týka výlučne činnosti obecných polícií a MV SR sa v nej nezaoberalo činnosťou neziskových organizácií.

Uvedené vyjadrenie MV SR bolo uplatnené v rámci  pripomienko-vého konania k návrhu novely zákona o obecnej polície, ktorá v rámci legisla-tívneho procesu nebola prijatá.  MV SR v predmetnej veci po-dalo viaceré podnety na príslušné okresné proku-ratúry. Po preskúmaní postupu dotknutých obcí príslušní prokurátori po-dali voči  týmto postu-pom obcí upozornenie prokurátora podľa zákona č. 153/2001. 

Túto časť je možné považovať za doplnenie správy o činnosti Obec-nej polície Liptovský Mikuláš, ktorú však nie je možné zovšeobecniť. 
MV SR v predloženej správe neuvádza zmienku o sociálnom, zdravotnom a dôchodkovom zabez-pečení príslušníkov obec-ných polícií.



	Úrad vlády SR

Generálny sekretariát Výboru ministrov 
pre drogové závislosti a kontrolu drog


	Z hľadiska kompetencie Generálneho sekretariátu Výboru ministrov pre drogové závislosti a kontrolu drog máme však vedomosť, že obecné a mestsné polície v SR v rámci boja proti drogám realizujú mnohé projekty v oblasti protidrogovej prevencie napr. projekt „Správaj sa normálne“. Preto by sme odporúčali uviesť do „Správy“ aj takéto aktivity vykonávané príslušníkmi obecných polícií nad rámec kompetencií uvedených v zák. č. 564/1991 Zb. o obecnej polícií v znení neskorších predpisov. 

	Úrad vlády Slovenskej republiky

odbor vládnej agendy

(pripomienky jazykového 

charakteru)
	str. 3, 2.1, ods. 1, 2. r.: „90,4%- nú“ nahradiť „90,4%“ – podobne písať aj všetky ďalšie výrazy tohto typu

str. 6, ods. 2, 7. r.: „prejednané“ nahra-diť „prerokované“

	Uvedené výrazy sú v sú-lade s normou STN 016910 Pravidlá písania a úpravy písomností.

Výraz „prejednané“ je v súlade so zákonom č. 372/1990 o priestupkoch.

Ostatná jazyková úpra-va materiálu akcep-tovaná

	


Poznámka:

Z - zásadná

O - obyčajná

A - akceptovaná

C - čiastočne akceptovaná

N - neakceptovaná

